पाएं अपने शहर की ताज़ा ख़बरें और फ्री ई-पेपरडाउनलोड करें
शहर में आज वीकेंड लॉकडाउन खुलने के बाद फिर से सड़कों पर गाड़ियां चलने लगी हैं। शहर की मार्केट फिर से खुल गई है। लेकिन इसी बीच शहर में हरियाणा व पंजाब की तर्ज पर लॉकडाउन लगने की तैयारी के बीच लोगों में बेचैनी है। शहर के खासकर दुकानदार ज्यादा घबराए हुए हैं। उनका कहना है कि पिछले साल लगे लॉकडाउन से अभी तक उभर नहीं पाए हैं कि फिर से अब लॉकडाउन की तैयारी की जा रही है, जिससे उनका रोजगार चौपट हो जाएगा।
प्रशासक वीपी सिंह बदनोर शहर के अधिकारियों के साथ वीकेंड लॉकडाउन पर चर्चा करने के बाद शहर में लॉकडाउन लगाने को लेकर कोई सख्त निर्देश जारी हो सकते हैं। हरियाणा और पंजाब में लॉकडाउन लगा दिया गया है, जिसके बाद अब चंडीगढ़ में भी लॉकडाउन लग सकता है जिससे कोरोना संक्रमण की चेन को तोड़ा जा सके। शहर में जैसी खबरें चल रही है उससे लग रहा है कि प्रशासन की ओर से पहले 7 दिनों का लॉकडाउन लगाया जा सकता है, लेकिन इसकी पूरी जानकारी वार रूम मीटिंग के बाद ही मिल सकती है।
वीकएंड लॉकडाउन के बाद आज सुखना लेक खुली तो वहां पर इक्का दुक्का लोग ही बोटिंग करते हुए दिखे। सुखना लेक की ज्यादातर दुकानें बंद है। लेक पर आज दोपहर तक 10 से 20 लोग ही बोटिंग करने के लिए बोट को लिया। यहां पर पहले हर दिन सैकड़ों की संख्या में पर्यटक आते थे लेकिन अब कुछ लोग ही यहां दिख रहे है। यहां के दुकानदारों का कहना है कि आज लेक खुलने के बाद कुछ लोग ही आए है, जिससे उनकी दुकानदारी पर काफी असर पड़ रहा है। जिस कारण कई दुकानदारों ने आज अपनी दुकानें नहीं खोली। दुकानदारों ने कहा कि आज शहर में लॉकडाउन लगने की फिर से बात हो रही है जिस कारण वे परेशान है। प्रशासन की ओर से इससे पहले शहर की रॉक गार्डेन सहित कई स्थानों को अगले आदेश तक बंद कर दिया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn